Goeie nuus: Tiener weer veilig tuisDominique Cage, die 13-jarige meisie van Alberton aan die Oos-Rand, is veilig nadat sy op 28 Junie vir die laaste keer deur haar ouers gesien is. “Ek wil net rustig raak voor God en sê dankie dat ek my kind weer sopas in my arms kon vashou,” het Dominique se ma, Natalie, Dinsdagmiddag op Facebook gesê. “Sy is ongedeerd en terug in haar ouerhuis.” Natalie het almal bedank wat die gesin deur die moeilike drie weke bygestaan, en vir hulle gebid het. Sy het ook die Alberton-polisiestasie en ander organisasies, wat na vermiste persone en kinders soek, bedank vir hul hulp. Natalie was nie dadelik vir kommentaar beskikbaar nie. Sy het voorheen aan Maroela Media gesê hulle is ŉ baie gehegte gesin en dat sy alles in haar vermoë sou doen om haar kind op te spoor. Lees ook: Vermiste tiener: Man in hegtenis geneem Gesin radeloos ná tiener verdwyn